Abdul Ajib Ahmad

Allahyarham Dato' Abdul Ajib bin Ahmad (13 September 1947 – 3 Februari 2011) merupakan Menteri Besar Johor kedua belas dari 29 April 1982 hingga 12 Ogos 1986. Beliau menggantikan Tan Sri Othman Saat yang mengundurkan diri setelah menerima tekanan dari Sultan Johor. Selepas beliau, Menteri Besar Johor ialah Tan Sri Muhyiddin Yassin.

Kemudian beliau dilantik sebagai Menteri dalam kabinet Dato' Seri Dr. Mahathir Mohamad selepas menang Pilihan raya umum Malaysia 1986.

 Pendidikan 
Ajib Ahmad mendapat pendidikan awal di Sekolah Tinggi Segamat dan Kolej Hampar di Kuala Kangsar. Dia merupakan lulusan ekonomi (BA Hons) dari Universiti Malaya pada 1971. Selepas aktif politik, beliau menjadi penasihat kepada Musa Hitam yang menjadi Timbalan Perdana Menteri Malaysia. Beliau menang bertanding di kerusi parlimen Mersing dalam Pilihan raya umum Malaysia 1986. Dia dilantik sebagai Menteri di Jabatan Perdana Menteri. 'Malaysia's 1986 general election: the urban-rural dichotomy' oleh Sankaran Ramanathan dan Mohd. Hamdan Adnan

Dalam perebutan UMNO 1987, beliau menyebelahi pemberontakan yang dipimpin oleh Datuk Rais Yatim dan Tengku Razaleigh Hamzah dan kemudian menubuhkan Parti Semangat 46. Oleh itu beliau digugurkan dari kabinet pada 1987.

Beliau meninggal dunia pada hari Khamis, 6 Februari 2011 pada usia 64 tahun akibat sakit jantung. Isterinya Datin Ropeah Hassan (60) dan mereka mempunyai 4 anak.Jenazah disembahyangkan di Masjid Damansara Heights, Damansara, Kuala Lumpur.Kemudian disemadikan di Tanah Perkuburan Islam Bukit Kiara, Kuala Lumpur.

 Rujukan 

Kategori:Kematian akibat serangan jantung
Kategori:Orang dari Johor
Kategori:Menteri Besar Johor
Kategori:Anggota Pertubuhan Kebangsaan Melayu Bersatu
Kategori:Anggota Parti Melayu Semangat 46
Kategori:Menteri Kerajaan Malaysia
Kategori:Ahli Majlis Mesyuarat Kerajaan Negeri Johor
Kategori:Menteri hal ehwal Islam Malaysia
Kategori:Ahli Dewan Rakyat, Parlimen Malaysia ke-7
Kategori:Ahli Dewan Rakyat, Parlimen Malaysia ke-8
Kategori:Penerima Darjah Dato’ Paduka Mahkota Johor
Johor